ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id ms ms nl id id pl id id ms id ms ms ms ms ms id id id ms id id ms ms ms ms en ms id en ms en id ms ms ms ms ms hbs_lat ms id id id ms ms id id ms id id id id id id id id id ms id ms ms id ms id ms id ms tr id id ms eo id eo id ms sl ms ms id fi it fr ms it fr en id id hy hy hy ms ms en en en en en id id id id ms en id id jv ms id id it es id id en id ms ms ms ms ms ms
Uri Melekat Pada Rahim: Jaga-Jaga, Boleh Menyebabkan MAUT!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
JAGA-JAGA! Bahaya Uri Melekat Pada Rahim, Boleh Sampai Ragut Nyawa
Ditulis oleh Muhammad Wa'iz Disemak pada 21/10/2021
Disemak secara perubatan oleh Dr. Gabriel Tang Pei Yung
Pernahkah anda mendengar mengenai kes uri melekat pada rahim selepas melahirkan anak?
Menurut Dr. Muhammad Izzat Abdul Razak, Pegawai Perubatan Obstetrik & Ginekologi, walaupun masalah uri melekat pada rahim selepas bersalin ini boleh terjadi, tetapi ia adalah satu perkara yang amat jarang berlaku.
Ia boleh terjadi dalam 2 keadaan, sama ada keseluruhan uri tersebut atau hanya secebis sahaja yang melekat.
Uri melekat pada rahim merupakan salah satu penyebab utama tumpah darah selepas bersalin.
Ini kerana rahim tidak mengecut dan kemudiannya menyebabkan tumpah darah.
Ingin mengetahui dengan lebih lanjut berkenaan masalah uri melekat ini?
Lihat penerangannya melalui artikel di bawah.
Bagaimanakah masalah uri melekat pada rahim boleh berlaku?
Kebiasaannya, uri atau plasenta akan keluar daripada rahim secara semula jadi setelah bayi dilahirkan.
Masalah uri melekat berlaku apabila plasenta ini tidak keluar dengan sendirinya selepas ibu bersalin.
Ia adalah satu masalah yang jarang sekali berlaku tetapi amat berbahaya kerana boleh menyebabkan tumpah darah selepas bersalin.
Walau bagaimanapun, kekerapan kes uri melekat ini berlaku hanya sekitar 2% sahaja daripada keseluruhan kelahiran bayi.
Jenis-jenis masalah uri melekat pada rahim
Terdapat 3 jenis keadaan bagaimana uri melekat ini boleh berlaku:
Ia adalah keadaan di mana uri tidak terpisah daripada rahim secara spontan dalam tempoh 30 minit selepas bayi dilahirkan.
Ini adalah jenis masalah uri melekat yang paling biasa berlaku dalam kebanyakan kes.
Ia berlaku apabila uri terpisah daripada rahim tetapi tidak keluar daripada rahim secara spontan.
Ia berlaku apabila uri ini melekat dengan lebih kuat ke dalam dinding rahim dan tidak boleh dipisahkan secara spontan.
Ini adalah jenis yang paling membahayakan untuk ibu yang telah bersalin kerana boleh menyebabkan tumpah darah yang banyak.
Adakah terdapat sebarang tanda sekiranya saya mempunyai masalah uri melekat pada rahim?
Tanda paling jelas jika anda mempunyai masalah uri melekat adalah apabila kesemua bahagian atau cebisan uri masih melekat pada rahim walaupun setelah tempoh 1 jam selepas bersalin.
Apabila uri masih melekat pada rahim, akan berlaku beberapa simptom selepas hari kelahiran.
Antara perkara yang mungkin berlaku ialah:
Keluar cecair dengan bau busuk berserta cebisan besar tisu badan
Tumpah darah yang berlaku secara berterusan
Sakit teruk yang juga berlaku secara berterusan
Siapakah golongan yang berisiko untuk mengalami masalah uri melekat pada rahim?
Terdapat beberapa faktor yang boleh menyebabkan seseorang itu mempunyai risiko yang tinggi untuk mempunyai masalah uri melekat iaitu:
Ibu hamil yang berusia lebih daripada 30 tahun
Bersalin sebelum minggu ke-34 kehamilan atau melahirkan anak pramatang
Mengalami tahap 1 dan 2 bersalin yang lebih lama
Melahirkan janin yang telah mati
Bagaimana masalah ini dikesan oleh doktor?
Apabila seseorang ibu itu telah melahirkan anaknya, pada kebiasaannya doktor akan menunggu terlebih dahulu selama 30 minit untuk uri tersebut keluar.
Jika tidak keluar, maka doktor akan mengeluarkannya dengan menggunakan prosedur yang sepatutnya.
Jika uri tersebut keluar, doktor akan memeriksa uri tersebut terlebih dahulu bagi memastikan tiada cebisan yang tertinggal melekat di dalam rahim.
Ada masanya doktor mungkin tidak akan perasan sekiranya ada cebisan uri yang tertinggal di dalam uterus.
Anda mungkin akan mengalami simptom seperti yang dinyatakan sebelum ini jika ada uri yang masih tertinggal di dalam rahim anda.
Jika ada uri yang tertinggal, maka doktor akan menjalankan rawatan lanjut untuk mengelakkan sebarang komplikasi.
Apakah rawatan yang tersedia untuk masalah uri melekat ini?
Rawatan yang tersedia hanyalah satu, mengeluarkan sisa uri yang masih melekat pada rahim jika ia berlaku.
Antara kaedah yang akan digunakan oleh doktor untuk mengeluarkan uri tersebut ialah:
Doktor akan mengeluarkannya secara manual dengan menggunakan tangan
Terdapat juga penggunaan ubat-ubatan bagi merelakskan rahim atau membuatnya untuk mewujudkan kontraksi. Ia akan membantu tubuh untuk menyingkirkan uri tersebut daripada rahim
Bagi sesetengah kes, penyusuan susu ibu juga boleh membantu memandangkan ia akan menyebabkan tubuh melepaskan hormon yang mengakibatkan kontraksi berlaku pada rahim
Sekiranya kaedah-kaedah ini tidak berkesan, maka doktor akan melakukan pembedahan kecemasan untuk mengeluarkan uri tersebut.
Prosedur pembedahan hanya akan menjadi pilihan terakhir memandangkan ia boleh menyebabkan komplikasi lain untuk berlaku.
Apakah komplikasi lain yang akan berlaku jika uri terus melekat pada rahim?
Pengeluaran uri daripada rahim membantu uterus terus berkontraksi selain menghentikan pendarahan daripada terus berlaku.
Apabila uri tidak dikeluarkan, salur darah yang masih bersambungan dengan uri akan terus mengeluarkan darah.
Ini kemudiannya akan menyebabkan berlakunya tumpah darah selepas bersalin. Apabila tumpah darah berlaku, ia benar-benar boleh mengancam nyawa individu terbabit.
Masalah uri melekat pada rahim ini bukanlah satu masalah ringan.
Ia mungkin sangat jarang untuk terjadi, tetapi apabila ia berlaku, ia benar-benar mengancam nyawa kerana akan menyebabkan tumpah darah yang lebih teruk.
Jika anda mempunyai simptom uri melekat seperti yang dinyatakan di atas, segera berjumpa dengan doktor untuk menjalani pemeriksaan lanjut.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
Morbidly adherent placenta. https://fetalmedicine.org/education/fetal-abnormalities/placenta-umbilical-cord/morbid-adherent-placenta. Accessed Apr 20,2020.
Morbidly adherent placenta. https://pubmed.ncbi.nlm.nih.gov/24176160/. Accessed Apr 20,2020.
Retained placenta. https://americanpregnancy.org/healthy-pregnancy/labor-and-birth/retained-placenta/. Accessed Apr 20,2020.
Symptoms and causes of placental abruption. https://www.mayoclinic.org/diseases-conditions/placental-abruption/symptoms-causes/syc-20376458 . Accessed Apr 20,2020.
Retained placenta. https://flo.health/being-a-mom/recovering-from-birth/postpartum-problems/retained-placenta. Accessed Apr 20,2020.
Hentikan Mitos Nanas Punca Gugur, Ini 3 Manfaat Untuk Ibu Hamil
Senaman untuk Memudahkan Kelahiran
Ditulis oleh Muhammad Wa'iz Disemak pada 21/10/2021
Disemak secara perubatan oleh Dr. Gabriel Tang Pei Yung
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.